钦定古今图书集成/明伦汇编/官常典/第585卷 > 《藩镇列传序》唐·书
## 钦定古今图书集成/明伦汇编/官常典/第585卷 > 《藩镇列传序》唐·书

《安史》乱天下，至肃宗大难略平，君臣皆幸安，故瓜分
河北地，付授叛将，护养孽萌，以成祸根。乱人乘之，遂
擅署吏，以赋税自私，不朝献于廷。效战国，肱髀相依，
以土地传子孙，胁百姓，加锯其颈，利怵逆污，遂使其
人自视由羌狄。然一寇死，一贼生，讫唐亡百馀年，卒
不为王土。当其盛时，蔡附齐连内裂河南地为合从，
“以抗天子，杜牧至以山东，王不得不王，霸不得不霸，
贼得之，故天下不安。”又曰：“玨厥今天下何如哉？干戈朽，
𫓧钺钝，含忍混贷，煦育逆孽，殆为故常。而执事大人，
曾不历算周思，以为宿谋，方且嵬岸抑扬，自以为广
大繁昌，莫己若也。呜呼！其不知乎？其俟蹇顿颠倾而
后为之支计乎？且天下几里？列郡几所，自河以北，蟠
城数百角，奔为寇伺。吾人憔圽，天时不利，则将与其
朋伍骇乱吾民于掌股之上。今者及吾之壮，不图擒
取，乃偷处恬逸，以为后世子孙背胁疽根，此复何也？”
议者曰：“倔强之徒，吾以良将劲兵为衔策，高位美爵
充饱其肠，安而不挠，外而不拘，犹豢虎狼而不拂其
心，则忿气不萌，此大历、贞元所以守邦也。何必疾战
焚煎吾民，然后为快也？”愚曰：“大历、贞元之间，有城数
十，千百卒夫则朝廷贷以法故。于是阔视大言，自树
一家，破制削法，角为尊奢。天子不问，有司不呵。王侯
通爵，越禄受之，觐聘不来，几杖扶之，逆息卤嗣皇子
嫔之地益广，兵益强。僭拟益甚，侈心益昌。土田名器，
分划大尽，而贼夫贪心，未及，畔岸，淫名越号，走兵四
略，以饱其志，赵魏燕齐，同日而起，梁蔡、吴、蜀，蹑而和
之。其馀混𣻳轩嚣，欲相效者，往往而是。”运遭孝武，前
英后杰，夕思朝议，故能大者诛鉏，小者惠来。大抵生
人油然多欲，欲而不得则怒，怒则争乱随之。是以教
笞于家，刑罚于国，征伐于天下，裁其欲“而塞其争也。
大历、贞元之间反此，提区区之有而塞无涯之争，是以首尾指支，几不能相运掉也。凡今者不知非此，而
反用以为经，将见为盗者非止于河北而已。呜呼！大
历、贞元守邦之术，永戒之哉！”魏博传五世，至田弘正
入朝，十年复乱，更四姓，传十世，有州七。成德更二姓，
传五世，至王承元入朝，“明年，王庭凑反，传六世，有州
四。卢龙更三姓，传五世，至刘总入朝。六月，朱克融反，
传十二世，有州九。淄青传五世而灭，有州十二。沧景
传三世，至程权入朝，十六年，而李全略有之，至其子
同捷而灭，有州四。宣武传四世而灭，有州四。彰义传
三世而灭，有州三。泽潞传三世而灭，有州五。虽然，迹
其由来”，事有因藉，地之轻重，视人谋臧否。欤！今取擅
兴若世嗣者，为“藩镇传。”若田弘正、张孝忠等，举忠纳
诚，以屏王室，自如《别传》云。